Vora 100 persones participen en la reforestació d'arbres organitzada pel Club de Pescadors Esportius d'Alaquàs
08/03/2005 13:09:00

# Vora 100 persones participen en la reforestació d'arbres organitzada pel Club de Pescadors Esportius d'Alaquàs

*   08/03/2005 13:09:00
*   [Imprimir](#)
*   Compartir
*    https://www.alaquas.org/documento.asp?id\_do=9556

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9556%2F0&title=Ajuntament%20d%27Alaqu%C3%A0s.%20Premsa.Vora%20100%20persones%20participen%20en%20la%20reforestaci%C3%B3%20d%27arbres%20organitzada%20pel%20Club%20de%20Pescadors%20Esportius%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9556/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9556/9556_Form_4.jpg)](https://www.alaquas.org/ficheros/documentos/2005/2/9556/9556_Form_10.jpg "<a href='https://www.alaquas.org/ficheros/documentos/2005/2/9556/9556_Form_10.jpg' target=_blank><i class='fa fa-external-link' aria-hidden='true'></i>.Vora 100 persones participen en la reforestació d'arbres organitzada pel Club de Pescadors Esportius d'Alaquàs</a>")

L'Alcalde d'Alaquàs va estar present en l'activitat i va elogiar el treball d'aquesta associació per contribuir al foment del respecte al medi ambient

Per cinquè any consecutiu, el Club de Pescadors Esportius d'Alaquàs ha realitzat, amb la col·laboració de l'Ajuntament d'Alaquàs, una de les activitats mediambientals més importants i participatives de la ciutat, la Reforestació d'arbres a la serrania de Bugarra.

Al voltant de les huit del matí del passat diumenge 6 de març, els alaquasers i alaquaseres que van participar en aquesta activitat es van reunir a la seu del Club de Pescadors Esportius d'Alaquàs per a mamprendre viatge en direcció a Bugarra. Una vegada allí, i després d'un bon desdejuny consistent en xocolata i xurros, els i les participants, al voltant d'un centenar, es van muntar en el camió que els havia de transportar a la zona en concret per tal de reforestar les 300 carrasques, els 550 pins i els 50 roures proporcionats per l'Ajuntament d'Alaquàs.  
   
Després de ser traslladats fins el punt on s'havia de dur a terme la reforestació, Sebastián Ruiz, el president del Club de Pescadors Esportius d'Alaquàs va explicar els i les participants els procediments a seguir per a dur a terme la reforestació.

En l'activitat va estar present també l'Alcalde d'Alaquàs, Jorge Alarte, qui a més de col·laborar amb la reforestació, va enaltir la tasca d'aquesta associació per ser "una iniciativa positiva", tot i destacant el caràcter festiu i solidari de la jornada: "és un bon dia per apropar-se a la natura, per a conèixer la nostra geografia i també per fer una aportació solidària en aquesta jornada de convivència. L'Alcalde va voler destacar la importància d'aquesta activitat que pretén fomentar el respecte al medi ambient i conscienciar tota la població de la importància que suposa aquest fet per a viure amb millor qualitat de vida.

Després de la reforestació, els i les participants van ser traslladats a una zona habilitada junt al riu Túria on el Club de Pescadors va cuinar dues paelles. Els i les assistents van finalitzar així una jornada què no sols va suposar l'oportunitat de col·laborar amb la recuperació de la serrania de Bugarra amb la reforestació d'aproximadament 850 arbres, sinó que a més va ser una jornada de convivència i reconciliació amb la natura.

En els cinc anys que s'ha vingut organitzant aquesta activitat, s'han reforestat ja un total de 5900 arbres, contribuint així a la recuperació de la serrania de Bugarra, que fa deu anys va patir un incendi devastador. L'elecció de Bugarra no és casual. Els pescadors esportius d'aquesta localitat mantenen una estreta relació de col·laboració amb el Club de Pescadors Esportius d'Alaquàs, ja que comparteixen una zona acotada del riu Túria, al seu pas per Bugarra, destinada a la pràctica de la pesca esportiva. Aquest tram de riu ha estat recuperat gràcies al treball dels pescadors esportius d'Alaquàs i Bugarra i hui per hui es tracta d'una zona neta, cuidada i totalment regenerada on existeix una escola permanent de pesca.